JayJayThrowThrow/commonwealth-wiki-mix huggingface dataset:
AA-52

kiri|300px|The AA-52
AA-52 (Arme Automatique Transformable Modטle 1952) merupakan mesingan pertama buatan Perancis selepas era Perang Dunia II. Ia juga dikenali sebagai "Le Cinquante-Deux" ("52" dalam bahasa Perancis)

Senjata ini masih digunakan sehingga kini sebagai senjata bawaan kenderaan; bagaimanapun ia dikeluarkan secara berperingkat dan digantikan dengan meriam Minimi yang lebih ringan.
Sejarah

Mesingan AA 52 dirancang dan dimajukan selepas pengalaman tentera Perancis di Indochina semasa awal tahun 1950-an. Pada masa itu, tentera Perancis dilengkapi dengan pelbagai senjata dari simpanan Inggeris dan Amerika, termasuk sebahagian senjata Jerman dari Perang Dunia II.

Alat ganti dan bekalan peluru yang berkesan merupakan tugas yang sukar dan pihak tentera akhirnya memutuskan untuk menggunakan mesingan piwaian. Hasilnya adalah AA52, direka untuk mudah dihasilkan. Pembinaannya merupakan kepingan besi ditekan dan dipetri.

AA 52 merupakan pengecualian antara mesingan moden dengan sistem pengisian semula automatik sistem letup belakang (blowback); tenaga yang dikenakan pada katrij pada masa menembak digunakan bagi menolak pemampan (breech) dan mengisi katrij baru. Sistem ini amat baik dengan katrij pistol bagi submesingan, tetapi bagi katrij rifle mekanisma lebih rumit diperlukan bagi faktor keselamatan. AA 52 menggunakan blok-pemampan dua bahagian: penguat tuil kawalan mengekalkan bahagian dihadapan blok semasa bahagian belakang mula bergerak. Apabila ia telah bergerak pada jarak tertentu, blok itu mulai bergerak kebelakang. Untuk memudahkan penyingkiran kelonsong peluru, kamar peluru mempunyai lekuk (grooves) bagi membenarkan gas masuk antara dinding kamar dan kelonsong. Peluru yang ditembak oleh AA 52 mudah dikenalpasti melalui kerosakan yang disebabkan semasa proses ini.

thumb|kanan|AA-52 diletakkan di atas kereta kebal ringan AMX 10 RC
AA 52 boleh ditembak menggunakan bipod atau sangga. Apabila digunakan dengan sangga bagi tembakan berterusan, mesingan ini dipasang dengan laras yang lebih berat. Bagi versi mesingan, AA 52 agak berat untuk dipikul. Perincian luarbiasa bagi AA 52 adalah kehadiran strut dibahagian pangkal bagi menahan berat senjata. Perbezaan jelas yang lain adalah penukaran laras, kebanyakan senjata ini adalah tugasan yang mudah dan cepat, tetapi bipod AA 52 adalah tambahan kekal kepada laras, menjadikan proses ini lebih sukar.
Variasi

NF-1

AA direka pada asalnya bagi menggunakan peluru 7.5 mm yang digunakan oleh Machine Gun Model 1929 Perancis. Penggunaan meluas peluru 7.62mm NATO mengurangkan peluang bagi penjualan eksport, dan mesingan ini diubahsuai bagi menggunakan 7.62 mm kaliber.
Rujukan

* Gun's World AA-52
* French Foreign Legion


Kategori:Pertahanan Darat
Kategori:Mesingan
Pasembur

Pasembur (sebutan dalam loghat tempatan: Pasemboq; Jawi: ڤسمبور), juga dieja pasembor, adalah salad India Malaysia yang terdiri daripada timun mayang, bawang, ubi kentang, tauhu, tauge, udang kering, ketam goreng berempah, sotong goreng dan sebagainya, dihidang bersama kuah kacang manis berempah. Kuahnya hampir sama seperti kuah gado-gado ataupun kuah sate.

Istilah "pasembur" hanya khusus di bahagian utara Semenanjung Malaysia, dan lazimnya dikaitkan dengan Pulau Pinang, di mana pasembur terbaik boleh didapati di sepanjang Jalan Gurney. Di bahagian lain Malaysia, istilah "Rojak Mamak" lebih biasa digunakan.

Secara tradisi, penjaja rojak Tamil Muslim menjual di gerai dan motorsikal sebagai kaunter penyediaan dan menjual rojak mereka. Penjaja bergerak ini kini menggunakan lori kecil. Pasembor juga dijual di Singapura sebagai campuran ubi kentang, telur, tahu, dan udang kering dihidang dengan kuah kacang manis pedas.

Pasembur biasanya dimakan di waktu petang. Boleh mengenyangkan dan boleh menjadi diet makanan sayuran jika tidak dicampur potongan makanan laut.


Kategori:Masakan Malaysia
Kategori:Salad
Apam balik

thumb|Apam balik jenis nipis
Apam balik () atau juga dikenali sebagai apom balik, martabak manis () dan terang bulan () (; , Hokkien: Ban Chang Kueh, Hanyu Pinyin: ) merupakan sejenis kuih berupa apam tradisi Fujian sesuai dimakan pada waktu pagi dan petang secara bersantai.
Penamaan

thumb|276x276px|Peta kepelbagaian nama kuih subjek.kuning: bernama apammerah: bernama martabak hijau: bernama terang bulanbiru/ungu: bernama kuih.

Kuih ini didatangkan dalam pelbagai nama beraneka:


Apam
* apam pinang di Kalimantan Utara, Kalimantan Barat dan Kalimantan Timur (terutamanya di Pontianak)
* apam pulau pinang di Pulau Pinang
* apam balik di Semenanjung Malaysia dan Singapura

Kuih
* kuih malaya di Brunei
* kuih haji di di sesetengah tempat
* kue pangkalpinang di Pangkalpinang, Bangka-Belitung
* kue bandung di Semarang danJawa Tengah

Martabak
* martabak bangka di Sumatera Utara, Sumatera Barat dan Aceh
* martabak manis di Sumatera Selatan, Lampung, Banten, Jawa Barat dan Jawa Tengah

Lain-lain
* terang bulan di Sabah, Sulawesi, Jawa Timur dan kepulauan Maluku
* hok lo pan di Bengka Belitung dan Batam oleh warga cina
* ban jian kueh Hokkien di Malaysia dan Singapura
* dai gau min Kantonis Perak
* chin loong pau Kantonis Lembah Kelang
* kap piang Hakka Sabah
* mak pan Hakka Malaysia dan Singapura
* min chiang kueh/min jiang kueh Teochew Singapura
* peanut pancake bahasa inggeris Singapura
* man jian gao (滿煎糕) Mandarin piawai negara China
* lang gou Hong Kong
* sa tong gap beng Hong Kong
* beh ah tsian Hokkien Taiwan
* khanom tang taek/khanom pawd khuay kawasan selatan Negara Thai
Pembuatan

thumb|Dapur yang digunakan bagi memasak apam balik secara komersil.Adunannya diperbuat dari bancuhan tepung gandum, soda penaik, telur ayam, santan, air dan ragi atau ibu roti.

Apam besar besar dimasak di atas kuali tembaga manakala yang jenis kecil menggunakan dapur gas khas mempunyai satu atau enam kuali untuk memasak sekaligus. Selepas kuali-kuali ini disapu mentega atau marjerin, adunannya dibubuh dan ditunggu masak sambil dimaniskan dengan taburan gula kasar dan kacang tanah hancur atau bijan serta perisa dipilih; apam yang sampai masak dilipat dua sebelum disajikan panas-panas.

Inti yang lazim didapati adalah dan jagung manis, tetapi ada juga inovasi pelbagai perisa seperti nestum, coklat, vanila, keju dan strawberi.
Jenis

Secara kasar terdapat dua jenis apam balik iaitu:

* apam balik besar: apam balik yang tebal dan gebu.
* apam balik kecil atau apam balik nipis: apam balik nipis dan rangup.
Rujukan

Kategori:Kuih Indonesia
Kategori:Kuih Malaysia
Kategori:Masakan Brunei
Kategori:Masakan Indonesia
Kategori:Masakan Malaysia
Pulau Tinggi

Pulau Tinggi ialah sebuah pulau peranginan berbentuk bujur yang terletak di Daerah Mersing, Johor, Malaysia. Pulau Tinggi terletak berhampiran dengan beberapa pulau lain iaitu Pulau Besar, Pulau Rawa dan Pulau Sibu. Pada zaman dahulu, pulau ini digelar sebagai Pulau Topi Jeneral ("General's Hat Island") oleh kelasi Cina.

Pulau Tinggi mempunyai 448 penduduk pada tahun 2001 dan merupakan jumlah penduduk yang terbesar di kalangan pulau-pulau timur negeri Johor. Penduduknya menetap di Kampung Tanjung Balang, Kampung Pasir Panjang, and Kampung Sebirah Besar.

Pulau Tinggi mempunyai pantai berpasir putih yang bersih. Air yang jernih mengelilingi kesemua pantai di pulau-pulau tersebut. Ini antara lain disebabkan ia mengadap ke laut lepas, menjadikan pantainya dilanda ombak yang menarik lumpur dari pasir pantainya.

Perjalanan ke Pulau Tinggi dari Mersing memakan masa 45 minit. Pedalaman pulau diselaputi oleh hutan pamah dipterokarpa. Titik tertinggi pulau ini ialah 2,000 kaki (600 meter) dari aras laut. Pulau Tinggi kaya dengan buah-buahan, rotan, kayu balak serta gua-gua dan terumbu karang yang mengandungi banyak hidupan laut. Ia juga mempunyai sebuah pelabuhan perlindungan di garis lautnya yang panjang.

Sebagai pulau peranginan, Pulau Tinggi mempunyai banyak rumah penginapan dan chalet. Pantai terutama untuk peminat snorkel dan selam skuba ialah Tanjung Balang dan Sebirah Besar.
Rujukan

*Pulau Tinggi

Kategori:Daerah Mersing
Tinggi
Johor Lama

Johor Lama ialah sebuah kampung yang terletaknya di tebing Sungai Johor di Daerah Kota Tinggi, Johor, Malaysia. Sejak kejatuhan Kesultanan Melaka pada tahun 1511, ia menjadi ibu kota diraja sultan-sultan Johor sehingga dimusnahkan oleh pihak Portugis pada tahun 1587.
Latar belakang

Kampung Johor Lama kini merupakan sebuah perkampungan yang mengandungi sebuah sekolah rendah, sebuah masjid, sebuah muzium yang dinamakan Kompleks Sejarah Kota Johor Lama dan di sini juga terdapat rumah-rumah inap desa yang diusahakan oleh penduduk kampung. Kampung Johor Lama ini juga dilengkapi dengan pelbagai kemudahan asas. Aktiviti utama penduduk di sini ialah menangkap ikan yang dapat dilihat dengan keberadaan 3 buah jeti nelayan yang dilihat di tebing sungai Johor sepanjang kampung ini.
Panduan memandu ke Johor Lama

Pelancong yang datang dari Johor Bahru boleh menggunakan Lebuhraya Tebrau dan jaraknya ialah 42 kilometer untuk sampai ke Kota Tinggi. Dari Kota Tinggi, ikut arah jalan ke Desaru, lebih kurang 20 minit perjalanan, akan dapat dilihat papan tanda Telok Sengat. Ikut arah ke Telok Sengat. Setelah 10 minit meneruskan perjalanan, terdapat papan tanda Kg Johor Lama. Ikut arah ini. Dalam 5 minit, pelawat akan sampai ke Kampung Johor Lama dan pelawat akan berada di tebing Sungai Johor.


Kategori:Daerah Kota Tinggi
Nabi Ishak

Nabi Ishaq AS ialah rasul yang diturunkan Allah s.w.t. untuk membawa manusia kembali kejalan yang benar.
Kisah Nabi Allah Ishaq AS

Nabi Ishaq adalah putera nabi Ibrahim dari isterinya Sarah, Nabi Ismail pula adalah puteranya dari Hajar, dayang yang diterimanya sebagai hadiah dari Raja Namrud.
Tentang Nabi Ishaq ini tidak dikisahkan dalam Al-Quran kecuali dalam beberapa ayat di antaranya adalah ayat 69 sehingga 74 dari surah Hud, seperti berikut:

69:" Dan sesungguhnya utusan-utusan Kami (Malaikat-malaikat) telah datang kepada Ibrahim membawa khabar gembira mereka mengucapkan "selamat".Ibrahim menjawab: "Selamatlah" maka tidak lama kemudian Ibrahim menjamukan daging anak sapi yang dipanggang. 70. Maka tatkala dilihatnya tangan mereka tidak menjamahnya, Ibrahim memandang aneh perbuatan mereka, dan merasa takut kepada mereka. Malaikat itu berkata " Jangan kamu takut sesungguhnya kami adalah (Malaikat-malaikat) yang diutuskan untuk kaum Luth." 71. dan isterinya berdiri di sampingnya lalu di tersenyum. Maka Kami sampaikan kepadanya berita gembira akan (kelahiran) Ishaq dan sesudah Ishaq (lahir pula) Yaakub. 72. Isterinya berkata " sungguh menghairankan apakah aku akan melahirkan anak padahal aku adalah seorang perempuan tua dan suamiku pun dalam keadaan yang sudah tua juga? Sesungguhnya ini benar-benar sesuatu yang aneh. 73. Para Malaikat itu berkata " Apakah kamu merasa hairan tentang ketetapan Allah? (itu adalah) rahmat Allah dan keberkatan-Nya dicurahkan atas kamu hai Ahlulbait! sesungguhnya Allah Maha Terpuji lagi Maha Pemurah. 74. Maka tatkala rasa takut hilang dari Ibrahim dan berita gembira telah datang kepadanya dia pun bersoal jawab dengan (Malaikat-malaikat) Kami tentang kaum Luth." (Hud : 69 ~ 74)

Selain ayat-ayat yang tersebut di atas yang membawa berita akan lahirnya Nabi Ishaq daripada kedua orang tuanya yang sudah lanjut usia yang menurut sementara riwayat bahwa usianya pada waktu itu sudah mencapai sembilan puluh tahun, terdapat beberapa ayat yang menetapkan kenabiannya di antaranya ialah ayat 49 surah "Maryam" sebagai berikut:
:" Maka ketika Ibrahim sudah menjauhkan diri dari mereka dan dari apa yang mereka sembah selain Allah Kami anugerahkan kepadanya Ishaq dan Yaa'kub. Dan masing-masingnya Kami angkat menjadi nabi."

Dan ayat 112 dan 113 surah "Ash-Shaffaat" sebagai berikut :
:" 112. Dan Kami dia khabar gembira dengan (kelahiran) Ishaq seorang nabi yang termasuk orang-orang yang soleh. 113. Kami limpahkan keberkatan atasnya dan atas Ishaq. Dan di antara anak cucunya ada yang berbuat baik dan ada (pula) yang zalim terhadap dirinya dengan nyata."
Catatan Tambahan

Diriwayatkan bahwa Nabi Ibrahim wafat pada usia 175 tahun. Nabi Ismail pada usia 137 tahun dan Nabi Ishaq pada usia 180 tahun.
Pandangan Yahudi

Nabi Allah Ibrahim dan Nabi Ishaq diterima diakui oleh orang Yahudi tetapi tidak untuk Nabi Ismail AS.


Ishaq
Fauziah Idris

Fauziah binti Idris merupakan seorang penyanyi di Malaysia. Fauziah membawa konsep irama Malaysia dalam nyanyiannya ketika menapak dalam dunia seni. Fauziah merupakan artis kelahiran Johor Bahru, Johor.

Fauziah turut menyatakan sebagai berbangga kerana memilih irama Malaysia, dan bahawa bukan mudah untuknya membawa lagu-lagu irama Malaysia.

Bakatnya dalam bidang nyanyian dikesan oleh penerbit terkenal S. Atan melalui pertandingan nyanyian. Ketika itu, Fauziah memasuki pertandingan Bintang Radio '98, dia telah memilih untuk menyanyikan lagu Damak dan Sekeping Cinta Segumpal Janji iaitu lagu irama Malaysia.

Fauziah telah berjaya mencapai kejayaan besar apabila beliau muncul sebagai naib juara. Dalam pertandingan tersebut, S. Atan turut menjadi pengadil, dan bertitik dari itu, S. Atan kemudian telah menawarkan peluang untuk Fauzih membuat rakaman album.

Fauziah turut mengkagumi dendangan penyanyi irama Malaysia yang terkenal seperti Rosiah Chik, Kamariah Nor dan Aspalela Abdullah. Selain itu, dia juga mengagumi Siti Nurhaliza dan Noraniza Idris.
Diskografi

;Album studio
* Lagu Rindu Merindu (1999)

;Lagu-lagu
* Lagu Rindu Merindu
* Bertimang Kasih
Rujukan


Pautan luar

* Lirik lagu Fauziah binti Idris.
* Seri Mersing : Fauziah Idris

Kategori:Kelahiran 1977
Kategori:Orang hidup
Kategori:Penyanyi wanita Malaysia
Quirinus Quirrell

Quirinus Quirrell merupakan watak rekaan dalam Harry Potter dengan Batu Hikmat, siri novel pertama Harry Potter yang dikarang oleh J. K. Rowling. Quirrell mengajar Pertahanan Terhadap Ilmu Hitam di Sekolah Sihir Hogwarts semasa tahun pertama Harry Potter di sana.

Profesor Quirrell dilakonkan oleh pelakon British Ian Hart di dalam filem Harry Potter and the Sorcerer's Stone.
Latar Belakang

Tiada apa yang diketahui tentang kehidupan awal Quirrell sebelum dia mengajar di Hogwarts. Sebelum kedatangan Harry ke Hogwarts, dia telah mengembara ke Eropah yang berkemungkinan ingin mengkaji tentang Ilmu Hitam. Ada khabar angin mengatakan dia telah bertembung dengan puntianak dan sejak kepulangannya, dia menjadi lebih penakut dan gagap.

Seperti yang diketahui, jawatan pengajar Pertahanan Terhadap Ilmu Hitam telah disumpah sejak penolakan Albus Dumbledore untuk menerima Voldemort mengajar subjek itu. Maka, sebelum mengajar Harry, Quirrell telah mengajar Pengajian Muggle sebelum mengembara ke Eropah dan pulang mengambil jawatan tersebut.
Peranan

Quirrell mula diperkenalkan ketika Harry bersama-sama Hagrid di Leaky Cauldron di Diagon Alley. Sikapnya amat meragukan (dapat dikesan apabila beliau tidak mahu berjabat tangan dengan Harry di dalam filem).
Lihat juga

* Senarai Watak siri Harry Potter


Quirrell
Quirrell
Quirrell
Quirrell
Quirrell


en:Hogwarts staff#Quirinus Quirrell
ru:Список основных персонажей серии романов о Гарри Поттере#Преподаватели и персонал
fi:Tylypahkan henkilökunta#Professori Orave
vi:Nhân viên Hogwarts#Quirinus Quirrell
Lotte Chemical Titan

Lotte Chemical Titan Holdings Sdn. Bhd. (dahulu dikenali sebagai Titan Chemicals Corp. Bhd.) ialah sebuah syarikat pengeluar petrokimia (olefin) dan polimer (poliolefin) berintegrasi yang pertama dan terbesar di Malaysia. Ia juga merupakan pengeluar poliolefin yang kedua terbesar di Asia Tenggara. Syarikat ini diasaskan sebagai usaha sama di antara Datuk T.T. Chao daripada Chao Group International dengan Permodalan Nasional Berhad (PNB), melalui anak syarikatnya, PNB Equity Resources Corporation (PERC).

Titan Chemicals membina kilang pertamanya di Pasir Gudang, Johor pada tahun 1989. Kini, syarikat ini mempunyai lapan kilang pemprosesan yang berintegrasi di Pasir Gudang dan Tanjung Langsat di Johor yang mempunyai kapasiti keluaran sehingga 2,000,000 MTA untuk olefin, polyolefin dan produk-product berkaitan.

Poliolefin Titan Chemicals, yang terdiri daripada polietilena (PE) and polipropilena (PP), termasuk diguna oleh pelanggan-pelanggan konsumer dan perindustriaan. Kegunaannya termasuk:
* filem pembungkusan
* beg sampah
* komponen kereta
* botol dan penutup plastik
* sebatian untuk penebatan dawai dan kabel.

Poliolefin menggantikan bahan-bahan biasa seperti logam, kaca, kertas dan kayu.
Rujukan
Pautan luar

* Laman web rasmi

Kategori: Syarikat Malaysia
Kategori:Syarikat kimia Malaysia
Kategori:Syarikat yang ditubuhkan pada 1989
Kategori:Syarikat luar negeri bersubsidiari di Malaysia
Tapai pulut

Tapai pulut merupakan sejenis makanan tradisional di Malaysia dan amat digemari dikalangan penduduk pantai timur, terutamanya di Terengganu, dan Kelantan.

Bahan utama yang digunakan untuk membuat tapai pulut adalah, beras pulut dan ragi. Beras pulut ini dikukus terlebih dahulu dan kemudiannya dicampurkan dengan serbuk ragi. Kemudian, nasi pulut bercampur ragi ini dibungkus di dalam daun khas dan kemudiannya diperam beberapa hari sehingga menghasilkan rasa masam.

Di Terengganu khasnya, tapai pulut seringkali dihidangkan di musim perayaan.

Selain tapai pulut, terdapat juga tapai ubi.

Kategori:Masakan Malaysia
Candakarana

Candakarana adalah seperti kamus atau juga boleh disebut sebagai ensiklopedia Jawa Kuno dan versinya yang paling awal kira-kira ditulis pada abad ke-8 Masehi.

Para pakar menduga ia ditulis agak awal kerana kitab ini tutur mencatitkan nama Syailendra yang dipercayai memerintah sekitar akhir abad ke-8 Masihi. Raja Syailendralah yang bertanggung jawab membina candi Borobudur.
Rujukan

* N.J. Krom, 1931, Hindu-Javaansche Geschiedenis, Den Haag: Martinus Nijhoff. (halaman 135 yang membahas Candakarana).
Lihat juga

* Sastra Jawa Kuno

Kategori:Sastera Jawa Kuno
Masjid Tuan Haji Yunus

Masjid Tuan Haji Yunus merupakan sebuah masjid yang terletak di Kampung Sungai Segar Ijok 34510 Batu Kurau Perak.. Bismillah dengan nama Allah Dan mumahmad kekasih Allah patik Ade lah fakrul hazim untik bani Adam patik mahu kan data rahsia kitab injil Dan patik akan memberi kan pintu masuk ini kepada orang patik untuk kalian menyerah kan segala rahsia dalam injil patik Ade lah 8 purnama 11 tiyang satu batil satu hak satu munafik satu syuhadah
Alamat

:Masjid Tuan Haji Yunus, Kampung Sungai Segar Ijok 34510 Batu Kurau Perak.
Sejarah

Masjid Tuan Haji Yunus digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu
Pentadbiran

Imam 1 yang bertugas di Masjid Tuan Haji Yunus adalah Mohd Suji Bin Shaari. Masjid Tuan Haji Yunus memiliki No Daftar: MY-08-SEL-00299.
Rujukan


Pautan luar

* Bahagian Pengurusan Masjid Perak
* Senarai Masjid Seluruh Malaysia





Tuan Haji Yunus
Masjid Toh Paduka

Masjid Toh Paduka merupakan sebuah masjid yang terletak di Kampung Masjid Ijok 34510 Batu Kurau Perak..
Alamat

:Masjid Toh Paduka, Kampung Masjid Ijok 34510 Batu Kurau Perak.
Sejarah

Masjid Toh Paduka digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu
Pentadbiran

Imam 1 yang bertugas di Masjid Toh Paduka adalah Abdul Manap Bin Mat Amin. Masjid Toh Paduka memiliki No Daftar: MY-08-SEL-00298.
Rujukan


Pautan luar

* Bahagian Pengurusan Masjid Perak
* Senarai Masjid Seluruh Malaysia





Toh Paduka
Gautama Buddha

thumb|Buddha berdiri, kawasan [[Gandhara silam, utara Pakistan, abad ke-1, Musée Guimet.]]


Gautama Buddha atau dikenali sebagai Siddhartha Gautama, merupakan seorang ahli falsafah dan pemikir dari India Utara yang hidup sekitar abad ke-6 SM. Beliau dihormati sebagai pengasas agama Buddha dan dikenali kerana ajarannya tentang Empat Kebenaran Mulia dan Jalan Lapan Lapis.
Kitab suci agama Buddha

Kitab suci agama Buddha ialah Tipitaka atau Tripitaka (Sanskrit). Kitab Tipitaka yang lengkap hanyalah yang berbahasa Pali iaitu bahasa yang dipergunakan oleh Gautama Buddha dan oleh rakyat jelata suku Magadha. Kitab suci agama Buddha yang paling tua, diketahui hingga sekarang tertulis dalam bahasa Pali, yang terbahagi dalam tiga kelompok besar yang disebut sebagai 'Pitaka' atau 'bakul' iaitu Vinaya Pitaka, Sutta Pitaka dan Abhidhamma Pitaka.
Rujukan
Pautan luar

* Ajaran Gautama Buddha dalam bahasa Melayu


Kategori:Agama Buddha
Kategori:Pengasas agama
Kategori:Agama
Masjid Sungai Jernih, KM. 39.6

Masjid Sungai Jernih merupakan sebuah masjid yang terletak di Km 39.6, Sungai Jernih, 78000 Alor Gajah Melaka.
Alamat

: Masjid Sungai Jernih, Km 39.6, Sungai Jernih, 78000 Alor GajahMelaka
Sejarah
Pentadbiran

Masjid Sungai Jernih merupakan sebuah masjid yang terletak dalam daerah Alor Gajah, Melaka.Masjid Sungai Jernih memiliki nombor pendaftaran masjid No Daftar: MY-04-AG-00077.
Rujukan


Pautan luar

*

Sungai Jernih
Kambanglah bungo

Kambanglah bungo adalah lagu kedaerahan dari Sumatra Barat, Indonesia dan dinyanyikan dalam bahasa Minangkabau.
Lirik

Kambanglah bungo parauitan
Si mambang riang ditarikan
Di desa dusun Ranah Minang

Bungo kambang sumarak anjuang
Pusaka Minang Ranah Pagaruyuang
Dipasuntiang siang malam tabayang-bayang
Rumah nan gadang

Kambanglah bungo parauitan
Si mambang riang ditarikan
Di desa dusun Ranah Minang.

Kategori: Lagu kedaerahan Indonesia
Masjid Sultan Idris Shah II, Ipoh

Masjid Sultan Idris Shah II merupakan sebuah Masjid Negeri yang terletak dalam bandaraya Ipoh, Perak, Malaysia.

Masjid ini terletak berhampiran Stesen Keretapi Ipoh, Ibu Pejabat Polis Daerah Ipoh, Mahkamah Syariah serta Mahkamah Tinggi Ipoh dan stesen bas Ipoh.
Sejarah

Masjid Sultan Idris Shah II telah dirasmikan pada 15 September 1978 oleh Sultan ldris Iskandar Shah II (1963-1984), Sultan yang ke-54, sempena dengan perayaan ulang tahun hari keputeraan baginda yang ke-54. Ianya terletak di atas sebidang tanah seluas kira-kira 2.6 hektar di tengah- tengah bandaraya Ipoh. Kerja-kerja pembinaan masjid tersebut telah dimulakan pada 16 Mei 1966, dan batu asas telah diletakkan pada 27 Oktober 1967 oleh (Allahyarham) Tun Haji Abdul Razak, pada ketika itu menjadi Timbalan Perdana Menteri. Masjid ini telah siap dibina pada 26 Ogos 1968.

Pada mulanya, masjid ini dinamakan sebagai 'Masjid Negeri (Perak)' dan telah digelarkan 'Masjid Sultan Idris Shah II' sempena nama Sultan Idris Iskandar Shah II yang telah kembali ke Rahmatullah pada tahun 1984.

Idea pembinaan masjid ini berasal daripada (Allahyarham) Orang Kaya-Kaya Panglima Bukit Gantang Seri Amar Diraja Abdul Wahab pada tahun 1951. Beliau yang pada ketika itu adalah Menteri Besar telah sedar bahawa masjid-masjid yang sedia ada di lpoh tidak mencukupi untuk memuatkan semua jemaah yang menunaikan ibadah pada satu-satu masa seperti hari kebesaran Islam dan ibadah sembahyang Jumaat. Jumlah kos perbelanjaan pembinaannya ialah RM1,840,000.00
Rujukan




Sultan Idris Shah II, Ipoh
Kategori:Penubuhan 1968 di Malaysia
Kategori:Masjid negeri di Malaysia
Masjid Sultan Azlan Shah

Masjid Sultan Azlan Shah merupakan sebuah masjid yang terletak di 36800 Kampung Gajah Perak.
Alamat

:Masjid Sultan Azlan Shah, 36800 Kampung Gajah Perak
Sejarah

Masjid Sultan Azlan Shah digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu
Pentadbiran

Imam 1 yang bertugas di Masjid Sultan Azlan Shah adalah Mohamad Shuhaimi B Husin. Masjid Sultan Azlan Shah memiliki No Daftar: MY-08-KG-00319.
Rujukan


Pautan luar

* Bahagian Pengurusan Masjid Perak
* Senarai Masjid Seluruh Malaysia





Sultan Azlan Shah